HFM presteer puik by Provinsiale atletiekbyeenkoms. - Die Kwêvoël
HFM presteer puik by Provinsiale atletiekbyeenkoms.
Die tien atlete gaan HFM en Limpopo se naam hoog hou met hulle deelname aan die SA junior kampioenskappe wat gehou sal word te Sasolburg eerskomende naweek. Op die foto vlnr is Mnr G Booyen , Glenize v Rooyen 400m dogters o/17, Tanya Marais vir verspring, 100m en 200m dogters o/15, Jeanri v Rensburg vir hoogspring dogters o/15, Allison Fourie vir spiesgooi dogters o/15, Neil Koekemoer vir 400m hekkies en 100m, Helena Laing gewigstoot dogters o/19, Arna Liebel gewigstoot dogters o/17, Leonette v Rensburg vir driesprong dogters o/17, Leandri Botha vir hoogspring en skyfwerp dogters o/17 en Nadia Prinsloo vir 400m hekkies saam Mnr G Schoeman.
NABOOMSPRUIT – Atlete van HFM het met nie minder as 21 medaljes huis toe gekom met hulle deelname aan die onlangse Provinsiale byeenkoms wat gehou was te Naboomspruit 13 Maart.
Vir die dogters o/15 het Joeanri van Rensburg ‘n 2de plek in hoogspring gekry, Allison Fourie ‘n 2de plek in skyfwerp en ‘n 1ste plek in spiesgooi, Tanya Marais het ‘n 1ste plek vir verspring, 100m en 200m aageteken. Die seuns o/15 het Ludwig Pieterse ‘n 4de plek in gewigstoot aangeteken en Clifford van Zyl ook ‘n 4de plek in 300m hekkies. Die dogters o/17 het Anita van Tonder ‘n 3de plek vir 100 aangeteken, Leonette van Rensburg ‘n 1ste plek in driesprong, Charné Pretorius ‘n 3de plek vir driesprong, Leandrie Botha ‘n 2de plek vir hoogspring en ‘n 1ste plek vir skyfwerp, Nadine Prinsloo ‘n 2de plek vir 400m hekkies, Arna Liebel ‘n 1ste plek vir gewigstoot en Glenize van Rooyen ‘n 1ste plek vir 400m.
Adri du Plessis het ‘n 3de plek ontvang vir skyfwerp seuns o/17. Helen Laing het ‘n 1ste plek vir dogters gewigstoot o/19 gewen . Seuns o/19 het Neil Koekemoer ‘n 1ste plek vir 400m hekkies en ‘n 3de plek vir 100m los gehardloop, Reon Kemp kry 2de in 400m hekkies en ook ‘n 2de plek in 110m hekkies en Martin Meintjies behaal ‘n 3de plek in die 200m.
Altesaam 10 atlete van die groep van 17 is gekies tot die Limpopo span wat die naweek van 25, 26 en 27 Maart aan die SA Junior-Kampioenskaape in Sasolburg sal deelneem.
← Be prepared for Injuries on Duty
Beroep om koelkop te bly →